CELEX: 32009D0310
Language: sk
Date: 2009-04-02 00:00:00
Title: 2009/310/ES: Rozhodnutie Komisie z  2. apríla 2009 , ktorým sa v súlade s nariadením Rady (ES) č. 1100/2007 schvaľujú žiadosti o oslobodenie od povinnosti vypracovať plán riadenia rybolovu úhora, ktoré predložili Cyprus, Malta, Rakúsko, Rumunsko a Slovensko [oznámené pod číslom K(2009) 2231]

3.4.2009   
            
            
               SK
            
            
               Úradný vestník Európskej únie
            
            
               L 91/23
            
         
      ROZHODNUTIE KOMISIE
   
   z 2. apríla 2009,
   ktorým sa v súlade s nariadením Rady (ES) č. 1100/2007 schvaľujú žiadosti o oslobodenie od povinnosti vypracovať plán riadenia rybolovu úhora, ktoré predložili Cyprus, Malta, Rakúsko, Rumunsko a Slovensko
   [oznámené pod číslom K(2009) 2231]
   (Iba grécke, maltské, nemecké, rumunské a slovenské znenie je autentické)
   (2009/310/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1100/2007 z 18. septembra 2007, ktorým sa ustanovujú opatrenia na obnovu populácie úhora európskeho (1), a najmä na jeho článok 3 ods. 3,
   keďže:
   
               (1)
            
            
               Nariadením (ES) č. 1100/2007 sa ustanovuje rámec na ochranu a udržateľné využívanie populácie úhora európskeho vo vodách Spoločenstva a v pobrežných lagúnach, ústiach riek, riekach a s nimi spojených vnútrozemských vodách členských štátov.
            
         
               (2)
            
            
               V článku 2 nariadenia (ES) č. 1100/2007 sa od členských štátov vyžaduje, aby určili a vymedzili jednotlivé povodia nachádzajúce sa na ich území, ktoré predstavujú prirodzené biotopy úhora európskeho. Za každé povodie úhora majú členské štáty vypracovať plán riadenia rybolovu úhora.
            
         
               (3)
            
            
               V článku 3 ods. 1 nariadenia (ES) č. 1100/2007 sa ustanovuje, že členský štát môže byť oslobodený od povinnosti vypracovať plán riadenia rybolovu úhora v prípade, že poskytne primeraný dôkaz o tom, že povodia riek alebo morské vody, ktoré sa nachádzajú na jeho území, nepredstavujú prirodzené biotopy úhora európskeho. Členské štáty predložia Komisii žiadosť o oslobodenie od tejto povinnosti. Komisia musí túto žiadosť schváliť na základe technického a vedeckého hodnotenia zo strany Vedeckého, technického a hospodárskeho výboru pre rybné hospodárstvo (STEFC) alebo iného príslušného vedeckého orgánu.
            
         
               (4)
            
            
               Cyprus, Malta, Rakúsko, Rumunsko a Slovensko predložili Komisii žiadosti o oslobodenie od povinnosti vypracovať plán riadenia rybolovu úhora vrátane primeraných dôkazov.
            
         
               (5)
            
            
               Medzinárodná rada pre výskum morí (ICES) poskytla Komisii technické a vedecké hodnotenie týchto žiadostí.
            
         
               (6)
            
            
               V súlade s hodnotením, ktoré realizovala Medzinárodná rada pre výskum morí (ICES), na účely nariadenia (ES) č. 1100/2007 nie je možné príslušné povodia alebo morské vody uvedené v žiadostiach o oslobodenie od tejto povinnosti určiť ani vymedziť za prirodzené biotopy úhora európskeho.
            
         
               (7)
            
            
               Preto je vzhľadom na článok 3 ods. 1 nariadenia (ES) č. 1100/2007 vhodné udeliť príslušným členským štátom výnimku z povinnosti vypracovať plány riadenia rybolovu úhora.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Výboru pre rybolov a akvakultúru,
            
         PRIJALA TOTO ROZHODNUTIE:
   Článok 1
   Tieto členské štáty sa oslobodzujú od povinnosti vypracovať plán riadenia rybolovu úhora v súlade s nariadením (ES) č. 1100/2007:
   
               a)
            
            
               Cyprus;
            
         
               b)
            
            
               Malta;
            
         
               c)
            
            
               Rakúsko;
            
         
               d)
            
            
               Rumunsko;
            
         
               e)
            
            
               Slovensko.
            
         Článok 2
   Toto rozhodnutie je určené Cyperskej republike, Maltskej republike, Rakúskej republike, Rumunsku a Slovenskej republike.
   
      V Bruseli 2. apríla 2009
      
         
            Za Komisiu
         
         Joe BORG
         
         
            člen Komisie
         
      
   
   
      (1)  Ú. v. EÚ L 248, 22.9.2007, s. 17.